出多咗 81 個新品種，總數去到 802 個。新嘅冒險地方係「阿羅拉」（日文：アローラ地方；發音：Arola chihou），設計藍本係夏威夷。呢一代最多人留意嘅係佢為咗慶祝二十週年，改咗主線遊戲個格局：由（畀人話咗好耐）重複性嘅「開始旅程，挑戰八個道館首領，跟手挑戰四天王同總冠軍」變做「完成各島嘅考驗同收集 Z 石」。好多擁躉都覺得呢一代遊戲嘅故仔比以前嘅更加有深度。